এদিকে, এই ঘটনার জেরে গুজব ও বিক্ষোভ যাতে বেশি না ছড়াতে পারে, তার জন্য কুলগাম ও অনন্তনাগে মোবাইল ইন্টারনেট পরিসেবা আপাতত বন্ধ রাখা হয়েছে। আগামীকাল অর্থাৎ রবিবার হিজবুল মুজাহিদিন কমান্ডার বুরহান ওয়ানির মৃত্যুবার্ষিকী৷ তার একদিন আগেই অশান্তির আগুনে জ্বলতে শুরু করেছে কাশ্মীর৷ নিরাপত্তা বাহিনীর সঙ্গে সংঘর্ষে প্রাণ হারালেন তিন জন৷ এছাড়া জখম হয়েছেন আরও চার জন৷ তাদের স্থানীয় হাসপাতালে নিয়ে যাওয়া হলে ডাক্তাররা তিন জনকে মৃত বলে ঘোষণা করেন৷ মৃতদের নাম ও পরিচয় প্রকাশ করা হয়৷ এদের মধ্যে অন্দলিব নামে ১৬ বছরের এক কিশোরী আছে৷ বাকি দু’জন হলেন সাকির আহমেদ(২২) ও ইরশাদ আহমেদ (২০)৷ এছাড়া দু’জনের চিকিৎসা চলছে৷